kardosdrur/scandi-wiki huggingface dataset:
Tunabåten

Tunabåten vart funnen i ei båtgrav i eit større gravfelt i Tuna i Badelunda sokn i Västmanland i Sverige. Han vart oppdaga i byrjinga av 1950-talet inne på ei privat villatomt. Dette var ei av åtte båtgraver i same område, og i desse låg berre kvinner, medan mennene låg i enklare graver. 

I Tunabåten var gravlagd ei kvinne. Gravfunnet syner at ho har vore  både rik og mektig. Grava er frå slutten  av 700-talet. Båten var seks til sju meter lang og konstruert som ein stokkebåt med oppbygde bordgangar.

Båtgrava vart arkeologisk undersøkt i  1952-53. Tunabåten har vorte konservert og er å finne i Västmanlands län museum. Eit smykke som vart funne er teke  vare på i Gullrommet ved Statens historiska museum i Stockholm. Ein rekonstruksjon, kalla Smia, vart laga i år 2000.

Kjelder

Denne artikkelen bygger på «Tunabåten» frå ,  den 12. oktober 2023.  

Robåtar
Klinkbygde båtar
Arkeologiske funn i Sverige
Gustav Natvig

Gustav Johannes Natvig () var ein skipsreiar og stortingsmann frå Kristiansand.

Natvig var son til ein skipsreiar. Sjølv var han sjømann frå han var 15 år gammal, skipper 1894–1898 på dampskip. Sidan var han skipsreiar i heimbyen, frå 1912 disponent for eit dampskipsselskap. Han var medlem i bystyret, hamnestyret og formann i reiarlagsforeininga i Kristiansand. På statleg nivå var han medlem av ein departemental komite om Amerikalinja, og ein appell-kommisjon vedkomande ulukkesforsikringa for sjømenn. Stortingsperioden 1910–1912 representerte han einmannskrinsen Fæstningen og Samlingspartiet, på Stortinget var han medlem i Næringskomite nr 2.

Kjelder
Lindstøl, Tallak: Stortinget og Statsraadet 1814-1914. Kristiania, 1914.

Stortingsrepresentantar 1910-1912
Norske skipsreiarar
Folk frå Kristiansand
Tore J. Vaksvik

Tore Ludvik Jensson Vaksvik () var ein gardbrukar og politikar frå Vaksvik i Ørskog kommune. Han møtte på Stortinget i 1917 og var ordførar 1923–1934 i Ørskog.

Vaksvik dreiv farsgarden Jensgarden i Vaksvik frå 1900 til 1941. Vinterstida i fiskja arbeidde han på tranbrenneri. Han var medlem av heradsstyret i Ørskog frå 1902 til 1934, siste tolv åra var han ordførar i kommunen. Tingbolken 1916–1918 var han varamann for stortingsmann Knut O. Otterlei, vald frå einmannskrinsen Nøre Sunnmøre. Hausten 1917 møtte Vaksvik på Stortinget i staden for Otterlei. Dei representerte partiet Venstre.

Kjelder

Ørskog gjennom tidene 2. 1969

Stortingsrepresentantar 1916-1918
Ragnhild Male Hartviksen

Ragnhild Male Hartviksen () er ein politikar frå Skien i Telemark, stortingsrepresentant for Arbeidarpartiet frå 2021.

Hartviksen er utdanna pedagogisk-psykologisk rådgjevar. Ho er busett i Asker og var aktiv i lokalpolitikken fram til ho i oktober 2021 rykte inn på Stortinget som fyrste vararepresentant for Arbeidarpartiet i Akershus, ettersom representanten Anniken Huitfeldt fekk utanriksminister-posten i Støre-regjeringa. Hartviksen er medlem i Familie- og kulturkomiteen.

Kjelder

Stortingsrepresentantar 2021-2025
Folk frå Skien
Schmallenberg

Schmallenberg er ein by og ein kommune aust i forbundslandet Nordrhein-Westfalen i Tyskland. Nær 25 000 menneske bur i den 303,1 km² vide kommunen.

Byen ligg 400 meter over havet, vest på den låge fjellryggen Rothaargebirge. Storbyen Dortmund ligg 70 kilometer nordvest for Schmallenberg.

Kjelder

Denne artikkelen bygger på «Schmallenberg» frå ,  den 13. oktober 2023.

Bakgrunnsstoff

Byar i Nordrhein-Westfalen
Winterberg

Winterberg er ein by og ein kommune aust i forbundslandet Nordrhein-Westfalen i Tyskland. Kommunen har eit flatemål på 148 km² og folketalet er 12 671 i 2022. Byen ligg 668 meter over havet på den låge fjellryggen Rothaargebirge. Storbyen Dortmund ligg 75 kilometer nordvest for Winternberg.

Winterberg er eit senter for idrettane aking og bobsleigh, med bobbane eit par kilometer nord for byen.

Kjelder

Denne artikkelen bygger på «Winterberg» frå ,  den 13. oktober 2023.

Bakgrunnsstoff

Byar i Nordrhein-Westfalen
Olsberg i Nordrhein-Westfalen

Olsberg er ein by og ein kommune aust i forbundslandet Nordrhein-Westfalen i Tyskland, ved grens mot forbundslandet Hessen. Kommunen har i kring 14 500 ibuarar i 2022, flatevidda er 118 km². Byen ligg 360 meter over havet, ei 60 km aust/søraust for Dortmund.

Langenberg, eit 843 meter over havet høgt fjell, er det høgste punktet i Nordrhein-Westfalen.

Bilete

Kjelder

Denne artikkelen bygger på «Olsberg» frå ,  den 13. oktober 2023.

Bakgrunnsstoff

Byar i Nordrhein-Westfalen
Nikša Kaleb

Nikša Kaleb () er ein kroatisk tidlegare handballspelar frå Metkovic. Han vart verdsmeister 2003 og olympisk meister 2004 med Kroatia sitt landslag. Våren 2000 tok han del i RK Metković sin triumf i EHF-cupen. Kaleb spelte i hovudsak venstrekant.

Landslagsspel
Kaleb var del av det suksessrike Kroatia-laget som sigra i verdsmeisterskapen 2003 og dei olympiske leikane 2004, og sidan fekk sølvmedalje i såvel handball-VM 2005 som i handball-EM 2008. Frå 2001 til 2008 aksla Kaleb den kroatiske landslagstrøya 79 gongar og skåra 152 mål.

Klubbspel
Kaleb var RK Metković-spelar frå han var 16 år gammal. Mellom anna vart han seriemeister med laget i 1994 og to gongar nasjonal cupmeister. I 2000 var han med på å vinne EHF-cupen. Året etter vart det tap i finalen i den same cupturneringa. I 2004 skifta Kaleb over til den sterkaste rivalen i kroatisk handball. Med RK Zagreb vann han både den kroatiske seriemeisterskapen og cupmeisterskapen i 2005, 2006, 2007 og 2008. Han la deretter opp.

Merittar
Handball-VM 2001 for menn: Nr 9
Handball-VM 2003 for menn: Gullmedalje, siger over Tyskland
Handball-EM 2004 for menn: Nr 4
Sommar-OL 2004: Gullmedalje, siger mot Tyskland
Handball-VM 2005 for menn: Sølvmedalje, tap mot Spania 
Handball-VM 2007 for menn: Nr 5
Handball-EM 2008 for menn: Sølvmedalje, tap mot Danmark
Vinnar av EHF-cupen: 2000 for RK Metković
Kroatisk seriemeister: 1994 for RK Metković
Kroatisk cupmeister: 2000 og 2001 for RK Metković
Kroatisk seriemeister: 2005, 2006, 2007, 2008 for RK Zagbreb
Kroatisk cupmeister: 2005, 2006, 2007, 2008  for RK Zagbreb

Kjelder

Denne artikkelen bygger på «Nikša Kaleb» frå ,  den 13. oktober 2023.  

Denne artikkelen bygger på «Nikša Kaleb» frå ,  den 13. oktober 2023.  

Kroatiske handballspelarar
Olympiske meistrar for Kroatia
Verdsmeistrar i handball
Amber Heard

Amber Laura Heard () er ein amerikansk skodespelar. Etter fleire små roller i film og TV hadde Heard si fyrste hovudrolle i skrekkfilmen All the Boys Love Mandy Lane (2006). Ho vart fyrst kjend for birollene sine i actionfilmen Never Back Down  (2008) og komedien  Pineapple Express (2008). I 2017 vart Heard med i DC Extended Universe som den atlantiske dronninga Mera i superheltfilmane Justice League (2017), Aquaman (2018) og Justice League (2021). I tillegg til skodespel, har Heard vore ein global talsperson for kosmetikkgiganten L'Oréal sidan 2018. Ho driv òg med aktivisme.

Oppvekst 
Heard vart fødd i Austin i Texas. Foreldra hennar, Patricia Paige (jentenamn Parsons) ein internetforskar (1956–2020) og David Clinton Heard (fødd 1950), eigde eit lite byggefirma. Ho har ei yngre syster, Whitney. Familien budde utanfor Austin. Heard sin far jobba med hestar på fritida, og ho vaks opp interessert i å ri hestar, jakta og fiska med han. Ho var òg med i konkurransar der dei kappast om kven som hadde flottast utsjånad, men har i vaksen alder sagd at ho ikkje støttar slike konkurransar av di ho meiner dei objektiviserer kvinner. I ein alder av 17 år kjende Heard seg ikkje lenger vel i "konservative, gudsfryktande Texas" og droppa ut av den katolske skulen ho gjekk på for å prøva seg på ei skodespelarkarriere i Los Angeles.

Privatliv

Giftarmål med Johnny Depp
Frå 2015 til 2017 var Heard gift med skodespelaren Johnny Depp. Skilsmissa deira vekte stor mediemerksemd då ho hevda at han hadde vore valdeleg gjennom det meste av samlivet deira. Depp saksøkte henne for ærekrenking i 2019, etter at Heard skreiv ein kronikk om det å vera eit kjent offer for vald i nære relasjonar. Han gjekk òg til sak i England mot utgjevarane av The Sun, for å ha kome med usanne skuldingar mot han då dei publiserte kronikken til Heard. I 2020 kom domen i High Court of Justice of England and Wales i saka mellom Depp og The Sun. Depp tapte saka. Retten fann at det var ført tilstrekkeleg prov for å syne at fleirtalet av skuldingane til Heard mot Depp var sanne.

Filmografi i utval
 The Joneses (2009)
 The Ward (2010)
 The Rum Diary (2011)
 Drive Angry (2011)
 Machete Kills (2013)
 Magic Mike XXL (2015)
 Aquaman (2018)
 Gully (2019)

Kjelder 

Denne artikkelen bygger på «Amber Heard» frå ,  den 13. oktober 2023.

Bakgrunnsstoff 

Folk frå Austin
USA-amerikanske skodespelarar
Joint Expeditionary Force

Joint Expeditionary Force (JEF) er ein multinasjonal reaksjonsstyrke leia av Storbritannia, med element frå Royal Navy, Royal Marines, British Army og Royal Air Force, og dessutan bidrag frå dei andre medlemslanda.

JEF består av ti medlemsland: Storbritannia, Danmark, Finland, Estland, Island, Latvia, Litauen, Nederland, Noreg og Sverige.

Føremål 
JEF vart oppretta i 2014, og skal snøgt kunna setjast inn i tilfelle ei krise oppstår. Føremålet med JEF-samarbeidet er å styrkja tryggleiken til medlemslanda. Innbyrdes støtte og samarbeid mellom medlemslanda står i fokus, dette inneber «å opprettholde beredskap, utveksle informasjon og herunder identifisere og forstå potensielle trusler.» Såleis utfyller og styrkjer JEF-samarbeidet NATO sin posisjon i Nord-Europa.

Sjå òg 
 Allied Rapid Reaction Corps

Kjelder 

Delar av denne artikkelen bygger på «Joint Expeditionary Force» frå ,  den 13. oktober 2023.  

Det britiske forsvaret
Joint Warfare Centre

Joint Warfare Centre (JWC) ('Felles krigføringssenter') er eit militært fjellanlegg på Jåttå i Stavanger som vert brukt til trening og utdanning av personell som yrkjer ved dei operative hovudkvartera til NATO.

JWC er direkte lagt under NATO-hovudkommandoen Allied Command Transformation i Norfolk, USA.

Soge 
Allereie frå folkevandringstida har ein hatt ein bygdeborg ved Jåttånuten.

I 1943, under den andre verdskrigen, byrja tyskarane å byggja eit hovudkvarter inne i fjellet under Jåttånuten. Dette vart fullført av Forsvaret i slutten av 1950-åra og Luftforsvaret og Kystvakta flytta inn hit i 1957.

I 1994 kom forlauparen til JWC inn: Headquarters Allied Forces North Europe. I 2000 vart det endra til Joint Command North (JCN), dinest opprettinga av Joint Warfare Centre i 2003.

I 2003 vart JWC oppretta i samband med omlegginga av kommandostrukturen til NATO, som vart vedteke i Praha november 2002. Føremålet med senteret er å utvikla NATO til ein førebudd og fleksibel organisasjon, og dessutan utdanna personell ved dei operative hovudkvartera.

Tidlegare heldt også Fellesoperativt hovudkvarter til på Jåttå, men vart i 2009 flytta til Reitan i Nordland og døypt om til Forsvarets operative hovudkvarter.

Oppgåver

Oppdrag 
 Planleggja, førebu og gjennomføra kollektive treningar på operasjonelt og strategisk nivå, inkludert testing, validering og integrering av nye konsept og doktrineutvikling.
 Utvikla og styrkja relasjonar og integrering av nasjonale trenings- og kommandoorganisasjonar, statlege og ikkje-statlege organisasjonar.

Misjon 
 Bidraga med samtrening og effektivisering på operasjonelt og strategisk nivå.
 Gjennomføra trening av felles stabar (NATO Command Structure/NATO Force Structure).
 Støtta, oppretthalda og vidareutvikla NATO sitt konsept og doktrineutvikling.

Kjelder 

Denne artikkelen bygger på «Joint Warfare Centre» frå ,  den 13. oktober 2023.

Bakgrunnsstoff

NATO
Stavanger kommune
Latebladgilet

Latebladgjelet, eller Latebladgilet, ligg i Bergsstronda naturreservat i Høyanger kommune.

Gjelet har ein gamal svært bratt og umerka sti med parti der klatring er nødvendig. Denne kan berre gåast av svært røynde fjellfolk. Denne stien blei brukt for å kommer frå Høyanger til stølane på Karthaugane. Før vegen mellom Høyanger og Bergsvika var ferdig i 1935 var dette einaste ferdande stien mellom Nordeide eller Berge til Høyanger i dårleg ver når ein ikkje kunne bruke robåt eller rutebåt.

Gjelet starter ved fjorden og ender mellom Nipene om lag 580 moh. Nordsida av gjelet har ein vertikal bergvegg som i lange parti er mellom 100 og 150 meter høg.

Geografi i Høyanger
Bamilekefolk

Bamileke er ei av dei største folkegruppene i Kamerun. Det opphavlege heimlandet deira var på savannen og i fjellsidene i vestre Kamerun, der dei dyrka mais, kolanøtt og kaffi. Høg folketettleik har likevel ført til at mange er blitt tvinga til å forlata landsbygda. I byar som Douala og Yaoundé driv dei mellom anna med transport, handel, bar- og hotellaktivitet. Dei er òg kjende som dyktige handverkarar (treskjering, veving, tekstilfarging og perlearbeid). Den økonomiske verksemda deira har av og til forårsaka konfliktar med andre folkegrupper i byane.

Opphavleg var bamilekefolk organiserte i rundt 90 høvdingdøme som kvart var leia av ein fo (høvding). Namnet «bamileke» blir no nytta om alle dei som inngjekk i desse høvdingdøma, inklusive bamendafolket, og alle snakkar nærskylde bantuspråk. Ifølge tal frå 2023 omfattar dei kring 3,5 millionar menneske.

Størstedelen av befolkninga følgjer ein tradisjonell religion som inkluderer forfedredyrking, sjølv om ein del har konvertert til islam eller kristendom.

Kjelder 

Denne artikkelen bygger på «Bamileke» frå ,  den 14. oktober 2023.  

Bantufolk
Kamerunarar
Karl Sanderød

Karl Anton Sanderød () var ein lensmann og politikar frå Sem i Vestfold.

Sanderød var son til ein gardbrukar i Slagen. Frå 1869 til 1879 var han kontorist hos lensmannen i Våle i Vestfold, siste tre år også kommunekasserar. 24 år gammal tok han over som lensmann i Ramnes, budde på eigen gard. Frå 1888 til 1900 var han medlem i heradsstyret. I 1900 vart han vald inn på Stortinget frå Jarlsberg og Larviks Amt, der han hadde sete i Kyrkjekomiteen. Frå 1903 til 1920 var han lensmann i Sem herad i Vestfold, flytta då til Barkåker. Valbolken 1908-10 var han heradsstyremedlem i Sem.

Kjelder
Lindstøl, Tallak: Stortinget og Statsraadet 1814-1914. Kristiania, 1914.

Stortingsrepresentantar 1901-1903
Folk frå Tønsberg
Sundern

Sundern er ein by og ein kommune aust i forbundslandet Nordrhein-Westfalen i Tyskland. 27 741 menneske (2022) bur i den 193,3 km² vide kommunen. Nær halvdelen av ibuarane i kommunen bur i byen Sundern.

Politikaren Heinrich Lübke var frå landsbyen Enkhausen.

Kjelder

Denne artikkelen bygger på «Sundern (Sauerland)» frå ,  den 14. oktober 2023.

Bakgrunnsstoff

Byar i Nordrhein-Westfalen
Paradiskolibri

Paradiskolibri (Loddigesia mirabilis) er ein utryddingstrua kolibriart  i stammen Heliantheini, «briljantar», i underfamilien Lesbiinae. Han er endemisk for Peru.

Skildring 

Hannfuglar er 15 til 17 cm lange inkludert halen på 11 til 13 cm. Hoene er 9 til 10 cm lange med ein hale på 5 til 7 cm. Hannen sitt signaturtrekk er dei to ytre halefjørene med berre skaft som kryssar kvarandre og endar i store lilla, svarte «rekkertar». Dei resterande halefjørene er svært korte og blir stødd av to lange underhaledekkfjører. Dei ytre halefjørene til hoa er også lange, men kortare enn hannen sine, og manglar  rekkertane.

Begge kjønn har ein svakt bua svart nebb og ein kvit flekk bak auget. Hannane har stort sett grøn overside med blå fjørtopp på hovudet. Strupeflekken er iriserande blågrøn og resten av undersida er kvit med ei svart stripe ned langs midten. Hoene er også grøne på oversida, men har ikkje fjørtopp eller strupeflekk. Undersida deira er kvit utan den svarte midtstripa til hannen.

Utbreiing og habitat 
Paradiskolibrien finst berre i eit lite område i Andes i Nord-Peru. Dei fleste observasjonar er frå dalen der elva Utcubamba renn i sør-nord retning i Amazonas-regionen med nokre få registreringar lengre aust i San Martín-regionen. Arten lever i utkantane av moden skog, i sekundærskog og på montane krattmarker. Vegetasjonen er delvis tornkratt i bjørnebærslekta (Rubus) med innslag av or (Alnus). Høgda på utbreiingsområdet varierer mellom 2100 og 2900 moh., sjølv om det er ikkje-stadfesta observasjonar både høgare og lågare. Paradiskolibrien er ein standfugl i området.

Åtferd 
Paradiskolibrien vitjar blomstrande plantar i ei fast sirkulær rute, og sit ofte medan dei sug nektar i staden for å stille framføre blomen. Dei andre kolibriartane som deler utbreiingsområdet er dominante ovanfor paradiskolibrien.

Når hannen gjev fluktoppvisinga framføre hoa høyrast «ein gjentatt høglydt, summande metallisk tone...'tzzz...tzzz...'» under spelet. Anna læte inkluderer tonar i serier på ca. 6  per sekund. Opptak av fluktoppvisinga blei synt i BBC TV-serien Life i 2009.

Status 
IUCN vurderer paradiskolibrien som sterkt trua (EN), i perioden 1994 til 2000 var han nedgradert til sårbar. Arten er berre kjend frå to generelle område, og storleiken på populasjonen er truleg under 1000 modne individ og minkande. Avskoging grunna vedsanking, svibruk og beitande storfe er omfattande i utbreiingsområdet, og det finst ikkje verna område innanfor utbreiingsområdet. Hannane blir jakta på for bruk i tradisjonell medisin, sidan deira hjarte truleg er eit afrodisiakum.

Taksonomi og systematikk 
Dei verdsomspennande taksonomiske autoritetane handsamar per 2023 paradiskolibrien som den einaste medlemmen i slekta Loddigesia. Ein molekylær fylogenetisk studie av kolibriane publisert i 2014 fann at paradiskolibrien kan vere ein del av  dunfotslekta Eriocnemis. Å flytte paradiskolibrien til Eriocnemis vil krevje at regnbogedunfot, E. mirabilis, får eit tildelt nytt spesifikt epitet fordi paradiskolibrien har prioritet.

Kjelder  

Denne artikkelen bygger på «Marvelous spatuletail» frå ,  den 14. oktober 2023  

Referansar

Bakgrunnsstoff 

Kolibrifamilien
Brilon

Brilon er ein by og ein kommune aust i forbundslandet Nordrhein-Westfalen i Tyskland. I kring 25 500 menneske bur i den 229,2 km² vide kommunen.

Batteriprodusenten Hoppecke har hovudkontor i Brilon.

Kjelder

Denne artikkelen bygger på «Brilon» frå ,  den 14. oktober 2023.

Bakgrunnsstoff

Byar i Nordrhein-Westfalen
The Prisoner

The Prisoner (‘Fangen’) er ein britisk TV-serie som blei sendt frå 1967 til 1968, skapt av Patrick McGoohan og George Markstein og med McGoohan i hovudrolla. Serien handlar om ein britisk etterretningsagent som blir bortført etter å ha sagt opp jobben sin. Han blir ført til ein mystisk og isolert by der han blir utsett for psykologiske eksperiment. I byen bur det hundrevis av folk som ikkje har namn og berre er kjende som nummer. Hovudpersonen blir kjend som nummer seks.

TV-serien blei skapt under påverknad frå den politiske paranoiaen som rådde under den kalde krigen, motkulturen og hippiekulturen på 1960-talet, og ei aukande uro for innblandinga frå styresmakter i privatlivet. Han blei spelt inn i Portmeirion i Wales og blei laga i 17 avsnitt på ein time kvar. Han blei sendt på ITV i Storbritannia frå 1. oktober 1967 til 4. februar 1968. Serien blei eit fenomen og har levd att som eit referansepunkt i den britiske populærkulturen.

Medverkande 

 Patrick McGoohan som nummer seks
 Leo McKern som nummer to
 Colin Gordon som nummer to
 Eric Portmann som nummer to
 Peter Wyngarde som nummer to
 Patrick Cargill som nummer to
 Alexis Kanner som nummer 48
 Kenneth Griffith som Schnipps/presidenten
 Angelo Muscat som butleren
 Peter Swanwick som formannen
 Frederick Pip som admiralen

Kjelder

Denne artikkelen bygger på «The Prisoner» frå ,  den 14. oktober 2023.  

Engelskspråklege fjernsynsprogram
Britiske fjernsynsseriar
Fjernsynsseriar frå 1960-åra
NM i turn 1986 for kvinner

Noregsmeisterskapen i turn 1986 for kvinner vart arrangert i Trøgstadhallen i Østfold helga 11.–12. oktober.  Deltakarane tevla i åttekamp i øvingane bom, frittståande, hopp og skranke.

Åttekamp

Helen Østreng sigra i bom og skranke, Hanne Veiby i hopp og Trine Gangnes i frittståande.

Kjelder
Indre Smaalenenes Avis, 13. oktober 1986

Noregsmeisterskap i 1986
Noregsmeisterskap i turn
Idrettstilskipingar i Østfold
Arctic Umiaq Line

Arctic Umiaq Line A/S eller Arctic Umiaq (AUL) er eit passasjar- og fraktereiarlag på Grønland. Det blei grunnlagt i 1774 under namnet Den Kongelige Grønlandske Handel. Reiarlaget har eit skip på ruta Ilulissat-Narsaq langs den vestlege og sørvestlege kysten av Grønland. AUL er 100 % eigd av Royal Arctic Line. Namnet på føretaket er avleidd av det grønlandske ordet for ein tradisjonell inuittbåt, umiaq. Arctic Umiaq-transport via havet er ei livline for heile det vestlege Grønland.

Flåte 
Det einaste aktive skip er MS «Sarfaq Ittuk», som blei bygd i 1992 og renovert og opgraderet i 2000. 

M/S «Sarpik Ittuk», som segla til Diskobukta og Uummannaq, blei selt til Nova Cruising, eit reiarlag frå Bahamas, i 2006.

Anløpshamner 

 Ilulissat
 Aasiaat
 Sisimiut
 Kangaamiut
 Maniitsoq
 Nuuk
 Qeqertarsuatsiaat
 Paamiut
 Arank
 Qaqortoq
 Narsaq

Seglasen mellom byane tek mellom 10 til 2 timar. Det er ein heil dags opphald i Nuuk (fredag 07:30–21:00) på den nordgåande reisa og 2-3 timars opphald i Sisimiut under den sør- eller nordgåande reisa.

Kjelder 

Denne artikkelen bygger på «Arctic Umiaq Line» frå ,  den 14. oktober 2023.

Bakgrunnsstoff

Reiarlag
Grønlandske føretak
NM i turn 1987 for kvinner

Noregsmeisterskapen i turn 1987 for kvinner vart arrangert i Giskehallen i Sandnes helga 3.–4. oktober.  Deltakarane tevla i åttekamp i øvingane bom, frittståande, hopp og skranke.

Åttekamp

Kjelder
Telemark Arbeiderblad 5. oktober 1987

Noregsmeisterskap i 1987
Noregsmeisterskap i turn
Idrettstilskipingar i Rogaland
Stortingsvalet 1912

Stortingsvalet 1912 var eit val til stortingane 1913 -1915

valgresultat.

parti, prosent, representanter:

Venstre.:

37,2%

74/123

Høgre.

30,8%

20/123

Arbeidarpartiet.

26,2%

23/123

Arbeidardemokratane:

4,9%

8/123

Frisinna Venstre:

5,8%

4/123

endringar:

Venstre:

37,2%

-3,1%

74/123

+27

Høgre:

30,8%

-2,6%

20

-21

Arbeidarpartiet.

26,2%

+4,8%

23

+12

Arbeidardemokratane

4,9%

-0,4%

8/123

+6

Frisinna venstre.

5,8%

+5,1%

4/123

-20
Noregsmeisterskapen i turn 1989

Noregsmeisterskapen i turn 1989 vart arrangert i Molde helga 30. september–1. oktober. Mennene tevla tolvkamp og kvinnene i åttekamp.

Menn

Tolvkamp

Kvinner

Åttekamp

Kjelder
Sportsboken 90-91. Sportsboken As/VG. 1990.

Noregsmeisterskap i 1989
Noregsmeisterskap i turn
Idrettstilskipingar i Møre og Romsdal
Noregsmeisterskapen i turn 1988

Noregsmeisterskapen i turn 1988 vart arrangert i Ekeberghallen i Oslo helga 19.–20. november. Mennene tevla tolvkamp og kvinnene i åttekamp.

Menn

Tolvkamp

Kvinner

Åttekamp

Kjelder
Sportsboken 89-90. Sportsboken As/VG. 1989.

Noregsmeisterskap i 1988
Noregsmeisterskap i turn
Idrettstilskipingar i Oslo
NM i turn 1987 for menn

Noregsmeisterskapen i turn 1987 for menn vart arrangert i Fagerlihallen i Ålesund helga 3.–4. oktober.  Deltakarane tevla i åttekamp i øvingane bom, frittståande, hopp og skranke.

Tolvkamp

Kjelder
Tønsbergs Blad 5. oktober 1987

Noregsmeisterskap i 1987
Noregsmeisterskap i turn
Idrettstilskipingar i Møre og Romsdal